התיאטרון ההולנדי (Hollandsche Schouwburg), ה-הולנדסה סכאובורך, הוא אתר זיכרון הולנדי לקורבנות הנאצים. המבנה שוכן ברחוב פלנטאז'ה שבאזור פלאנטז'ה והרובע היהודי באמסטרדם. הבניין נבנה ב1893 ושימש כתיאטרון עד 1942, אז החלו הנאצים להשתמש במבנה כאתר לריכוז יהודי אמסטרדם אשר משם נשלחו למחנות הריכוז ומחנות ההשמדה.
היהודים שקיבלו זימון נדרשו לעזוב את כל רכושם מאחוריהם ולהתייצב בתיאטרון, שם הם המתינו - שעות או ימים - עד שהנאצים העבירו אותם בשעות הקטנות של הלילה, באמצעות הרכבת הקלה, לתחנה המרכזית של אמסטרדם. משם הם הועברו באמצעות רכבות למחנה הריכוז ההולנדי וסטרבורק, ולעתים גם ישירות למחנות הריכוז וההשמדה במזרח.
השהייה בסכאובורך הייתה קשה ביותר, הגרמנים ריכזו בו קרוב ל1,500 איש למרות שהמבנה תוכנן במקור למאות בודדות של אנשים. לא היו מספיק תאי שירותים ובעקבות העומס ההיגיינה הייתה ירודה. בלילות לא היה ניתן לישון בגלל בכי תמידי של הילדים. בתום המלחמה הוחלט ע"י הממשלה ההולנדית להפוך את המבנה לאתר זיכרון לקורבנות הנאצים.
שימו לב כי האתר סגור למבקרים בתאריכים הבאים: 27 באפריל, ראש השנה - 3-4 באוקטובר, יום כיפור - 12 באוקטובר.
מומלץ להתעדכן באתר האינטרנט לגבי שעות הפעילות מכיוון והם מושפעים מחגים יהודיים, נוצריים וימי חג לאומיים.
מומלץ לשלב את הביקור במקום עם ביקור בבית הכנסת הפורטוגזי (Portuguese Synagogue) ובמוזיאון להיסטוריה יהודית (Joods Historisch Museum). במידה ובחרתם לשלב - בדקו את לוחות הזמנים של כל האתרים.
ניתן להזמין סיור מודרך ברובע היהודי הכולל כניסה לכל האתרים היהודיים. שימו לב כי הסיור הינו סיור אודיו המועבר באוזניות (להזמנת כרטיסים). הסיור זמין בעברית, אנגלית, הולנדית, גרמנית, צרפתית, ספרדית, איטלקית ופורטוגזית.
למבקרים ברובע היהודי ובמוזיאון להיסטוריה יהודית (Joods Historisch Museum) ניתנת הנחה על חנייה בחניון Markenhoven שבכתובת: Anne Frank 220. יש להחתים את כרטיס החנייה ביציאה מהמוזיאון. עלות - 10 יורו לשלוש שעות חנייה (ראה עוד תחת השכרת רכב באמסטרדם).
אזור פלאנטז'ה והרובע היהודי הוא אזור מקסים עבור לינה. מדובר באזור שקט ורגוע אך בעל קרבה למרבית מאתרי התיירות בעיר. ניכר גם שמחירי המלונות באזור זה מעט יותר זולים מאשר מלונות באזור אודה זיידה או מלונות באזור התעלות. ניתן למצוא באזור הזה בעיקר דירות או מלונות בדרגת שלושה כוכבים. האזור מומלץ ללינה במיוחד עבור דתיים ושומרי מסורת בשל הקרבה למוסדות היהודיים שבעיר. בין המלונות המומלצים באזור זה ניתן למנות את מלון אדלסה (Hotel Adolesce), מקום האירוח פלאנטאג' גרדן אפרטמנטס (Plantage Garden Apartments) ומלון סינופסיס (Boutique Hotel Synopsis) (למידע נוסף על מלונות באמסטרדם ומלונות באזור פלאנטז'ה והרובע היהודי).
כתובת: Plantage Middenlaan 24, 1018 DE, אמסטרדם, הולנד.
איך מגיעים? בטראם- קווים 9 ו-14 עד לתחנת Artis.
באוטובוס- קו 757 עד לתחנת Artis.
ברכב- באזור קיימים מספר חניונים בעלות של 4-6 יורו לשעה. למידע נוסף על השכרת רכב באמסטרדם.
באופניים- ניתן להגיע בקלות עם אופניים לאזור. למידע נוסף על השכרת אופניים ומסלולי אופניים באמסטרדם.
ילדים: החוויה עבור ילדים עשויה להיות טעונה, אך עם הסבר ותשומת לב נכונה הם ילמדו וישכילו ממנה - זוהי פיסת היסטוריה מאוד חשובה.
מבוגר - 15€, ילדים בגילאים 13-17 - 7.5€, ילדים בגילאים 6-12 - 3.75€, ילדים מתחת לגיל 6 - חינם, כרטיס אמסטרדם פאס - חינם.
שעות פתיחה: כל ימות השבוע 11:00-17:00 (כניסה עד 16:45).